Måske gemmer du dig i et af de 1023 portrætter i Kunsthal Nord? I to år har en kunstner taget billeder af tilfældige folk på gaden i Aalborg - helt uden de vidste det. Det er blevet til 15.000 fortografier i alt. Nogle af dem er blevet til portrætterne, der er udstillet i Kunsthal Nord. De er malet ud fra kunstneren Thomas Dausells fotografier, der er taget på mobilen. - Han har været i byen en ti til femten gange over de sidste par år og har taget billeder af folk, uden de har vidst det. Efterfølgende har han taget dem med hjem til sit atelier i Aarhus, og portrætteret dem der, siger Jesper Olsen, der er kunstnerisk koordinator i Kunsthal Nord. Han er selv en del af udstillingen, helt uden han vidste det. - Det har været meget vigtigt for Thomas, at de folk, han har portrætteret, ikke har vidst, at de blev portrætteret, netop for at undgå, at man poserer eller gør sig til for kameraet. Udstillingen kører frem til den 22. december.
I Kunsthal Nord hænger 1023 portrætter af personer kunstneren har set på gaden.